Ερμενγάρδη του Ανζού (αποβιώσασα το 1076)

Η Ερμενγάρδη (Ermengarde d'Anjou, 1018 – 18 Μαρτίου 1076) από τον Οίκο του Ινζελζέ ήταν κόρη του κόμη του Ανζού και με τους γάμους της έγινε πρώτα κόμισσα του Γκατινέ και μετά δούκισσα της Βουργουνδίας.

Βιογραφία
Ήταν κόρη του Φούλκωνα Γ΄ κόμη του Ανζού και της Χίλντεγκαρντ του Ζούντγκαου.  Γεννήθηκε στο Ανζού και ήταν γνωστή και ως Ερμενγάρδη - Λευκή. Δολοφονήθηκε στην εκκλησία του Φλερύ–συρ–Ους στο Κοτ ντ' Ορ.

Οικογένεια
Με τον πρώτο της σύζυγο Γοδεφρείδο Β΄ κόμη του Γκατινέ (1035) & κύριο του πύργου του Λαντόν (από τον Οίκο του Σατωντάν και του Περς),  απέκτησε:
 Χίλντεγκαρντ, παντρεύτηκε τον Ζοσλέν Α΄ κύριο του Κουρτεναί (από τον Οίκο του Κουρτεναί).
 Γοδεφρείδος Γ΄ 1040-1096, κόμης του Ανζού.
 Φούλκων Δ΄ 1043-1109, κόμης του Ανζού.

Με τον δεύτερο σύζυγό της Ροβέρτο Α΄ της Βουργουνδίας απέκτησε: 
 Χίλντεγκαρντ π.1056-1104, παντρεύτηκε τον Γουλιέλμο Η΄ δούκα της Ακουιτανίας.

Παραπομπές

Πηγές
 Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II: Die Ausserdeutschen Staaten Die Regierenden Häuser der Übrigen Staaten Europas (Marburg, Germany: Verlag von J. A. Stargardt, 1984)

Δούκισσες της Βουργουνδίας
Οίκος του Ινζελζέ